**NÁRODNÁ RADA SLOVENSKEJ REPUBLIKY**

 **VI. volebné obdobie**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Číslo: CRD-1626/2015

**1713a**

### S p o l o č n á s p r á v a

**výborov Národnej rady Slovenskej republiky o prerokovaní vládneho n**[**ávrhu zákona**[**, ktorým sa mení a dopĺňa zákon č. 513/1991 Zb. Obchodný zákonník v znení neskorších predpisov a ktorým sa menia a dopĺňajú niektoré zákony**](http://lrv.rokovania.sk/283822015-/) **(tlač 1713) v druhom čítaní**](http://lrv.rokovania.sk/291702015-/)

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Ústavnoprávny výbor Národnej rady Slovenskej republiky ako gestorský výbor k vládnemu návrhu zákona[, ktorým sa mení a dopĺňa **zákon č. 513/1991 Zb. Obchodný zákonník** v znení neskorších predpisov a ktorým sa menia a dopĺňajú niektoré zákony](http://lrv.rokovania.sk/283822015-/) (tlač 1713) podáva Národnej rade Slovenskej republiky podľa § 79 ods. 1 zákona o  rokovacom poriadku Národnej rady Slovenskej republiky spoločnú správu výborov Národnej rady Slovenskej republiky.

I.

Národná rada Slovenskej republiky uznesením č. 1966 z 25. septembra 2015 pridelila vládny návrhzákona[, ktorým sa mení a dopĺňa **zákon č. 513/1991 Zb. Obchodný zákonník** v znení neskorších predpisov a ktorým sa menia a dopĺňajú niektoré zákony](http://lrv.rokovania.sk/283822015-/) (tlač 1713) na  prerokovanie týmto výborom:

Ústavnoprávnemu výboru Národnej rady Slovenskej republiky a

Výboru Národnej rady Slovenskej republiky pre hospodárske záležitosti.

Určila zároveň Ústavnoprávny výbor Národnej rady Slovenskej republiky ako gestorský výbor a lehoty na prerokovanie predmetného návrhu zákona v druhom čítaní vo výboroch.

**II.**

 Poslanci Národnej rady Slovenskej republiky, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému vládnemu návrhu zákona (§ 75 ods. 2 zákona o rokovacom poriadku Národnej rady Slovenskej republiky).

III.

Vládny návrh zákona[, ktorým sa mení a dopĺňa **zákon č. 513/1991 Zb. Obchodný zákonník** v znení neskorších predpisov a ktorým sa menia a dopĺňajú niektoré zákony](http://lrv.rokovania.sk/283822015-/) (tlač 1713) prerokovali výbory a odporúčali ho schváliť:

Ústavnoprávny výbor Národnej rady Slovenskej republiky uznesením č. 737 zo 4. novembra 2015 a

Výbor Národnej rady Slovenskej republiky pre hospodárske záležitosti uznesením č. 511 z 5. novembra 2015.

IV.

 Z uznesení výborov Národnej rady Slovenskej republiky uvedených v III. bode tejto spoločnej správy vyplývajú tieto pozmeňujúce a doplňujúce návrhy:

K čl. I

V čl. I sa vypúšťajú body 10 a 11.

Ostávajúce body sa primerane prečíslujú.

Navrhuje sa vypustenie bod 10 a 11 vládneho návrhu zákona, ktoré nie sú v súčasnosti potrebné, čím sa súčasne vyrieši možný rozpor s § 56 ods. 1 Obchodného zákonníka.

**Ústavnoprávny výbor NR SR**

**Gestorský výbor odporúča schváliť.**

K čl. I bod 14 § 220b ods. 4

V čl. I bod 14 § 220b ods. 4 sa slová „§ 193 ods. 1 a 2“ nahrádzajú slovami „§ 193“.

Ide o legislatívno-technické zjednodušenie ustanovenia, nakoľko uvedený paragraf pozostáva len z dvoch odsekov.

**Ústavnoprávny výbor NR SR**

**Výbor NR SR pre hospodárske záležitosti**

**Gestorský výbor odporúča schváliť.**

K čl. I bod 14 § 220q ods. 2

V čl. I bod 14 § 220q ods. 2 sa slovo „osvedčiť“ nahrádzajú slovami „úradne osvedčiť“ a slovo „osvedčenia“ sa nahrádzajú slovami „úradného osvedčenia“.

Legislatívno-technická pripomienka, ktorou sa zjednocuje terminológia v zákone (napr. čl. I bod 14 § 220u ods. 2 až 4).

**Ústavnoprávny výbor NR SR**

**Výbor NR SR pre hospodárske záležitosti**

**Gestorský výbor odporúča schváliť.**

K čl. II bod 2 § 107g ods. 1 písm. b)

V čl. II bod 2 § 107g ods. 1 písm. b) sa za slovo „oprávnenom“ vkladajú slová „z práva pridať sa k prevodu akcií“.

Legislatívno-technická pripomienka, ktorou sa zjednocuje terminológia v návrhu zákona (čl. II bod 2 § 107h ods. 2 a 3 písm. c).

**Ústavnoprávny výbor NR SR**

**Výbor NR SR pre hospodárske záležitosti**

**Gestorský výbor odporúča schváliť.**

K čl. II bod 2 § 107h ods. 4

V čl. II bod 2 § 107h ods. 4 sa slová „akcionárskej zmluvy“ nahrádzajú slovami „dohody akcionárov“.

Legislatívno-technická pripomienka, ktorou sa zjednocuje terminológia návrhu zákona (čl. I bod 14 § 220q ods. 1).

**Ústavnoprávny výbor NR SR**

**Výbor NR SR pre hospodárske záležitosti**

**Gestorský výbor odporúča schváliť.**

K čl. II bod 2 § 107k ods. 1 písm. b)

V čl. II bod 2 § 107k ods. 1 písm. b) sa za slovo „oprávnenom“ vkladajú slová „z práva požadovať prevod akcií“.

Legislatívno-technická pripomienka, ktorou sa zjednocuje terminológia v návrhu zákona (čl. II bod 2 § 107l ods. 2 a 3 písm. c).

**Ústavnoprávny výbor NR SR**

**Výbor NR SR pre hospodárske záležitosti**

**Gestorský výbor odporúča schváliť.**

K čl. II bod 2 § 107l ods. 4

V čl. II bod 2 § 107l ods. 4 v prvej vete sa za slovo „zmluvy“ nahrádza slovom „dohody akcionárov“.

Legislatívno-technická pripomienka, ktorou sa zjednocuje terminológia návrhu zákona (čl. I bod 14 § 220q ods. 1).

**Ústavnoprávny výbor NR SR**

**Výbor NR SR pre hospodárske záležitosti**

**Gestorský výbor odporúča schváliť.**

 Gestorský výbor **odporúča hlasovať** o všetkých uvedených pozmeňujúcich a doplňujúcich návrhoch **spoločne (body 1 až 7)**  s odporúčaním **schváliť.**

V.

 Gestorský výbor na základe stanovísk výborov k vládnemu návrhu zákona[, ktorým sa mení a dopĺňa **zákon č. 513/1991 Zb. Obchodný zákonník** v znení neskorších predpisov a ktorým sa menia a dopĺňajú niektoré zákony](http://lrv.rokovania.sk/283822015-/) (tlač 1713) odporúča Národnej rade Slovenskej republiky predmetný vládny návrh zákona **schváliť** v znení pozmeňujúcich a doplňujúcich návrhov uvedených v tejto spoločnej správe.

**Spoločná správa** výborov Národnej rady Slovenskej republiky o prerokovaní vládneho návrhu zákona[, ktorým sa mení a dopĺňa **zákon č. 513/1991 Zb. Obchodný zákonník** v znení neskorších predpisov a ktorým sa menia a dopĺňajú niektoré zákony](http://lrv.rokovania.sk/283822015-/) v druhom čítaní(tlač 1713a) bola schválená uznesenímÚstavnoprávneho výboru Národnej rady Slovenskej republiky č. 755 z 10. novembra 2015.

Týmto uznesením výbor zároveň poveril spoločného spravodajcu **Antona Martvoňa,** aby na schôdzi Národnej rady Slovenskej republiky informoval o výsledku rokovania výborov a pri rokovaní o návrhu zákona predkladal návrhy v zmysle príslušných ustanovení zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov.

 Róbert Madej

 predseda Ústavnoprávneho výboru

 Národnej rady Slovenskej republiky

Bratislava 10. novembra 2015